Asiat ja esineet

### Aarre

Tuhkan Lapset luonnon kansana ovat käyttäneet maahan kaivettuja kuoppia tärkeiden esineiden ja asioiden säilyttämispaikkana, jotka ovat saattaneet olla jopa salaisia. Näin heimolainen ei tarvinnut kantaa mukanansa koko omaisuutta heimon siirtyessä seuraavalle asutusalueellensa.

Käytännössä symboli on *kuoppa maassa*, jonka sisällä voi olla *käyttäjän määrittämä aarre*.

### Ansa

Yksi yksinkertaisempia Tuhkan Lasten käyttämiä ansoja on naamioitu maahan kaivettu kuoppa, mihin on asetettu teräviä vankkoja keppejä. Nämä ansat ovat olleet käytännöllisiä etenkin metsästyksessä.

Käytännössä symboli on kuoppa maassa, jonka sisällä on *ylöspäin suuntautuvia piikkejä*.

### Ase

Tuhkan Lapset ovat alunperin luonnonmukainen tribaaliheimo. Tästä syystä heimon käsitys aseesta on hyvin alkukantainen.

Käytännössä symboli kuvastaa keihään kärkeä. Asetta voidaan kuvastaa myös mm. jousipyssyllä ja puukolla. Pääpainona on symbolin kuvastaman aseen alkukantaisuus.

### Ihminen / Henkilö

Ihminen on yksi Tuhkan Lasten käytetyimpiä symboleja. Voidaan käyttää yksittäin tai monena, jos halutaan kuvastaa ryhmää.

Käytännössä symbolin käyttäjä voi määrittää itse, kumpaa versiota hän symbolista käyttää: pelkistetty versio antaa tilaa muulle kuvan elementille, kun taas kädellinen versio mahdollistaa ihmisten pitävän käsissään esineitä ja olla keskipisteenä. Symboli voi toimia pohjana, jos käyttäjä haluaa kuvastaa jotain tiettyä henkilöä (*vrt. Igor ja Harhama*).

### Kirja / Kirjoitettu informaatio

Tuhkan Lapsissa on ollut aina vähintään muutama luku- ja kirjoitustaitoinen heimolainen. He ovat käyttäneet taitojansa mm. rituaalien ja lääkkeiden siirtämiseen tuleville shamaaneille sekä kirjoittaessaan omia muistiinpanoja, elämänkertoja.

Käytännössä symbolia käytetään eräänlaisena pohjana. Käyttäjä voi vaihtaa keskellä olevan X:n haluamaansa symboliin kuvastamaan kirjan/kirjoitetun informaation sisältöä. Symboli voi kuvastaa esim. lääke- tai lakikirjaa, karttaa, etsintäkuulutusta, jne.

### Lääke

Tuhkan Lapset ovat mestareita käyttämään luonnon eri osia saadakseen aikaiseksi parantavia juomia. Ne koetaankin tavanomaisesti Henkimaailman lahjaksi ja ihmeeksi.

Käytännössä symboli kuvastaa perinteistä lääkejuomapulloa.

### Panssari

Käytännössä symboli kuvastaa kilpeä. Käyttäjä voi vaihtaa keskellä olevan +:n toiseen symboliin kuvastamaan halua tai tarkoitusta suojella toista symbolia osoittavaa asiaa tai henkilöä.

### Tulennielijä / pyssy

Tuliaseet ovat olleet Tuhkan Lapsille kyseenalainen asia: ne käytännöllisiä, mutta ne ovat vanhan maailman teknologiaa, jonka vuoksi Jumalat ovat menneet nukkumaan. Jotkut heimolaisista näkevät tuliaseiden hyödyllisyyden ja käyttävät niitä mm. heimon puolustamiseen ja metsästykseen.

Käytännössä symboli kuvastaa tuliasetta. Käyttäjä voi käyttää myös symbolissansa muunlaista tuliasetta, kunhan se näyttää tuliaseelta.

### Raha

Raha terminä ja käsitteenä on Tuhkan Lapsille uusi asia, jonka on ehkä tiennyt vain muutamat vanhaan maailmaan perehtynyt shamaani. Nyt heimon asuessa OldTownissa, raha on tullut tutuksi ja osaksi heidän elämäänsä.

Käytännössä rahan symboli on uusi Tuhkan Lasten symboleissa. Pyöreä kehä kuvastaa pullonkorkin muotoa ja kirjan C kuvastaa sanan "*Caps*" (=*pullonkorkki*) ensimmäistä kirjainta.

### Ruoka

Ruoka on ollut Tuhkan Lapsille yksi tärkeimmistä asioista elämässä.

Käytännössä symboli kuvastaa kypsää viljan kortta. Käyttäjä voi käyttää myös muuta ruoan symbolia, mutta symbolissa käytettävä ruoka on sovittava Tuhkan Lasten kiertolaisuuteen ja luonnonmukaisuuteen.

### Stimpak

Symbolina Stimpak on Tuhkan Lapsille melko uusi, sillä he kohtasivat tämän ihmelääkkeen OldTownissa. Lääke on osoittaunut tehokkaaksi ja arvokkaaksi kaupanteossa.

Käytännössä symboli kuvastaa Stimpak-ruiskua.

### Taikakalu

Tuhkan Lapsilla on ollut käytännössä mitä erilaisempia taikaesineita / -kaluja. Yksi perinteisimpiä näistä ovat erilaiset noitarummut, jotka tavanomaisesti on tehty eläinten nahasta.

Käytännössä symboli kuvastaa noitarumpua. Ylempi piste kuvastaa Ylistä, keskellä oleva viiva Keskistä ja alimmainen piste Alimmaista.

### Talo / Teltta / Kota / Rakennus

Tuhkan Lapset ovat käyttäneet iät kaiket telttoja, kotia ja muita kyhäelmiä asumiseen, mutta useimmiten telttaa ja kotaa.

Käytännössä symbolia voidaan käyttää kuvastamaan yhtä taloa / telttaa / rakennusta. Jos symbolia käyttää monta kertaa samaan aikaan, käyttäjä voi kuvastaa kylää tai kokonaista kaupunkia.

### Turvapaikka

Käytännössä symboli on yhdistelmä talosta / rakennuksesta ja turvaa antavasta kaaresta. Symbolia voidaan käyttää osoittamaan käyttäjälle, henkilölle tai ryhmälle tietty turvallinen paikka olla. Symbolia voi tarkentaa lisäämällä talo / rakennus -symbolin alle tunnuksen, esineen, asian tai henkilön.